English: Thank you. I'm not entirely clear what additional detail Russell George feels that I'm denying the Senedd. I do have a two-hour session coming up in front of the economy committee, which I'm greatly looking forward to, so there'll be plenty of opportunity to go through any detailed questions that he has then. Certainly, there's no attempt, on my part, to conceal anything. Some of this, by definition, we are working through in partnership with the bus industry as we speak. So, it's not an attempt to hide anything, it's simply that we are working in partnership, as I said we want to do to be able to reach the details. But the outline, I think, we've made very clear, and we've also made clear the funding we've provided, namely £140 million this year to do that, and we want to deliver it through Transport for Wales on a regional basis. And I think I did set out in the statement, which Russell George mentioned he'd had advance sight of, the principles that would guide that approach. So, perhaps we can continue this conversation in committee, or if you'd like to write - I'd be happy to try and help him as far as I can. In terms of the funding to operators during the lockdown, we are continuing the funding that we have in place. Even though we are expecting and requesting services to be wound down, we're not going to be reducing the funding that we are making available to them. We simply think that it sends all the wrong signals to be requiring people to stay at home, whilst continuing to run the same frequency of buses as we did before. We knew from the first lockdown that the sight of empty buses rattling around the streets sent a contradictory signal, and we didn't want to see that repeated. He asked about the consequences of homeworking, and the 30 per cent aspirational target that we've set for that being a permanent fixture. As I mentioned in the statement, across the world passengers are voting with their feet by staying away from mass transport because of concern about the virus. That's not a consequence of any Government decision, but, obviously, the Government requirements around social distancing and indeed the lockdown compound that. We would expect, under the homeworking regime that we've talked about, flexibility to be the new norm. And flexibility will involve, in some cases, working from home, and in other cases, working from co-working hubs in nearby town centres. So, there may well still be a requirement for people to use public transport to get to those town centres, rather than taking a long commute into Cardiff or Swansea or nearby cities. So, we still think there is a role for a strong public transport system, and it's certainly our intention to continue the development of the metro and with other investments that we've set out. But, in the spirit of flexibility, we do need to change the way that the public transport system works, and our demand-responsive bus programme through the Fflecsi initiative, which is now being piloted in several parts of Wales, including at scale, increasingly, in Newport, does show very promising early signs that a bus service that is more nimble and able to respond to more granular demand, rather than just the timetabled service, does meet the needs of the times. I think his final question was will the bus industry be supported through that change in demand. Well, this is one of these paradoxes, really, that I alluded to in my statement. We often hear from the bus industry how they are commercial operators, but now we're hearing the demands for further public funding, and it's difficult to square the two. They're commercial when it suits them, and they want more of our money when it suits them too. I think we need the new deal I talked about, which is recognising they provide a key public service and that will require ongoing subsidy, but in return for that ongoing subsidy, we need to have a greater strategic partnership with them, to make sure that our key priorities are delivered. And that's the conversation that we're having with them now. So, yes, there will be ongoing support, but it comes at a price.
Welsh: Diolch i chi. Nid wyf yn hollol siŵr pa fanylder ychwanegol y mae Russell George yn teimlo fy mod i'n ei gelu oddi wrth y Senedd. Mae gennyf sesiwn ddwy awr gerbron pwyllgor yr economi yn fuan, ac rwy'n edrych ymlaen yn fawr at hynny, felly fe fydd yna ddigon o gyfle i fynd drwy unrhyw gwestiynau manwl sydd ganddo ef bryd hynny. Yn sicr, nid oes unrhyw ymgais wedi bod, ar fy rhan i, i guddio unrhyw beth. Rydym wrthi'n gweithio drwy rywfaint o hyn, trwy ddiffiniad, mewn partneriaeth â'r diwydiant bysiau. Felly, nid ymgais yw hon i guddio unrhyw beth, dim ond ein bod ni'n gweithio mewn partneriaeth, fel y dywedais i, a'n bod ni'n dymuno dod at y manylion. Ond rydym wedi rhoi amlinelliad eglur iawn, ac rydym wedi egluro'r cyllid y gwnaethom ei roi hefyd, sef £140 miliwn eleni i wneud hynny, ac rydym yn awyddus i gyflawni hyn drwy gyfrwng Trafnidiaeth Cymru ar sail ranbarthol. Ac rwyf i o'r farn fy mod wedi nodi yn y datganiad, y soniodd Russell George ei fod ef wedi cael golwg arno ymlaen llaw, yr egwyddorion a fyddai'n llywio'r dull hwnnw. Felly, efallai y cawn ni barhau â'r drafodaeth hon yn y pwyllgor, neu os hoffech chi ysgrifennu - fe fyddwn i'n hapus i geisio helpu cyn belled ag y gallaf. O ran y cyllid i weithredwyr yn ystod y cyfyngiadau symud, rydym yn parhau â'r cyllid sydd gennym yn ei le. Er ein bod yn disgwyl ac yn gofyn i'r gwasanaethau dorri i lawr ar eu gweithrediadau, ni fyddwn ni'n lleihau'r cyllid yr ydym ni'n ei ddarparu ar eu cyfer. Rydym yn credu y byddai neges gwbl anghywir yn cael ei chyfleu os ydym yn gofyn i bobl aros gartref, a'r bysiau'n parhau i redeg yr un mor aml ag o'r blaen. Roeddem ni'n gwybod o'r cyfyngiadau symud cyntaf bod gweld bysiau gwag yn symud o gwmpas y strydoedd yn anfon neges anghyson, ac nid oeddem eisiau gweld hynny'n ailddigwydd. Fe holodd am ganlyniadau gweithio gartref, a'r targed uchelgeisiol a osodwyd o 30 y cant yn gwneud hynny'n barhaol. Fel y crybwyllais i yn y datganiad, ledled y byd mae teithwyr yn pleidleisio gyda'u traed drwy ymwrthod â thrafnidiaeth dorfol oherwydd pryderon am y feirws. Nid yw hynny o ganlyniad i unrhyw benderfyniad gan Lywodraethau, ond, yn amlwg, mae gofynion Llywodraethau ynghylch cadw pellter cymdeithasol ac yn wir y cyfyngiadau symud yn ychwanegu at hynny. Fe fyddem ni'n disgwyl, o dan y drefn gweithio o gartref y soniwyd amdani, mai hyblygrwydd fydd y normal newydd. Ac fe fydd hyblygrwydd, mewn rhai achosion, yn golygu gweithio o gartref, ac mewn achosion eraill, weithio o ganolfannau gweithio ar y cyd yng nghanol trefi cyfagos. Felly, mae'n ddigon posibl y bydd yn ofynnol i bobl ddefnyddio trafnidiaeth gyhoeddus o hyd i gyrraedd canol y trefi hynny, yn hytrach na mynd ar daith hir i gymudo i Gaerdydd neu Abertawe neu ddinasoedd cyfagos. Felly, rydym yn dal i gredu bod swyddogaeth i system drafnidiaeth gyhoeddus gref, ac yn sicr ein bwriad ni yw parhau i ddatblygu'r metro a pharhau gyda buddsoddiadau eraill a nodwyd gennym. Ond, yn yr ysbryd hwn o hyblygrwydd, mae angen newid y ffordd y mae'r system drafnidiaeth gyhoeddus yn gweithio. Mae ein rhaglen fysiau ni sy'n ymateb i'r galw drwy fenter Fflecsi, sy'n cael ei threialu mewn sawl rhan o Gymru erbyn hyn, gan gynnwys ar raddfa gynyddol, yng Nghasnewydd, yn argoeli'n addawol iawn bod gwasanaeth bysiau sy'n fwy ystwyth ac sy'n gallu ymateb i alw mwy gronynnol, yn hytrach na dim ond y gwasanaeth ar yr amserlen, yn diwallu anghenion yr oes. Rwy'n credu mai ei gwestiwn olaf oedd a fydd y diwydiant bysiau yn cael ei gefnogi drwy'r newid hwn yn y galw. Wel, yn wir, dyma un o'r paradocsau y cyfeiriais i ato yn fy natganiad i. Rydym yn clywed yn aml gan y diwydiant bysiau mai gweithredwyr masnachol ydynt, ond nawr rydym yn clywed y galwadau hyn am ragor o arian cyhoeddus, ac mae'n anodd setlo'r ddau beth. Maent yn fasnachol pan fydd hynny'n eu siwtio nhw, ac maen nhw'n barod iawn i gymryd mwy o'n harian ni pan fydd hynny'n eu siwtio nhw hefyd. Rwy'n credu bod angen y fargen newydd y siaradais amdani, sy'n cydnabod eu bod nhw'n darparu gwasanaeth cyhoeddus allweddol ac y bydd angen cymhorthdal parhaus am hynny, ond yn gyfnewid am y cymhorthdal parhaus hwnnw, mae angen i ni gael mwy o bartneriaeth strategol gyda nhw, i sicrhau bod ein blaenoriaethau allweddol ni'n cael eu cyflawni. A dyna'r sgwrs yr ydym ni'n ei chael gyda nhw ar hyn o bryd. Felly, fe fydd yna gefnogaeth barhaus, ond mae pris i'w dalu am hynny.